पेरिस। पेरिस में चाकू लेकर एक शख्स ने अल्लाहू अकबर का नारा लगाते हुए कई लोगों पर हमला कर दिया। इस हमले में एक शख्स की मौत हो गई जबकि चार अन्य घायल हो गए। पुलिस ने हमलावर को मार गिराया। इस हमले की जिम्मेदारी आईएस ने ली है।
 यह हमला शहर के मुख्य ओपेरा हाउस के पास हुआ। इस इलाके में कई बार, रेस्तरां और थियेटर हैं और सप्ताहांत होने की वजह से यहां काफी भीड़ थी।
 फ्रांसीसी राष्ट्रपति एमैनुएल मैक्रों ने कहा, 'फ्रांस ने एक बार फिर खून की कीमत चुकाई है। ' अभियोजकों ने प्रत्यक्षदर्शियों के हवाले से कहा कि हमलावर ने अल्लाहू अकबर कहा और फिर हमला करने लगा। उन्होंने कहा कि मामले की आतंकी जांच की जा रही है।
 पुलिस ने कहा कि इस शख्स ने पांच लोगों पर चाकू से हमला किया, जिनमें से एक की मौत हो गई। घायलों में से दो की हालत गंभीर है और सभी फिलहाल अस्पताल में भर्ती हैं।
 गृह मंत्री गेरार्ड कोलोम्ब ने एक ट्वीट में कहा, 'धीरज रखें, पुलिस की प्रतिक्रिया अच्छी थी जिसने हमलावर को मार गिराया। बड़े इलाके की घेराबंदी की गई है। ' इस बीच अमेरिका में एआईटीई निगरानी समूह के मुताबिक इस हमले की जिम्मेदारी इस्लामिक स्टेट ने ली है।
 एक सुरक्षा सूत्र ने बताया, 'पेरिस में चाकूबाजी के इस अभियान का हमलावर इस्लामिक स्टेट का एक सैनिक था और यह हमला इस्लामिक स्टेट पर हमले तेज करने के आह्वान की प्रतिक्रिया में किया गया है। ' (भाषा)

पेरिस। पेरिस में चाकू लेकर एक शख्स ने अल्लाहू अकबर का नारा लगाते हुए कई लोगों पर हमला कर दिया। इस हमले में एक शख्स की मौत हो गई जबकि चार अन्य घायल हो गए। पुलिस ने हमलावर को मार गिराया। इस हमले की जिम्मेदारी आईएस ने ली है। यह हमला शहर के मुख्य ओपेरा हाउस के पास हुआ। इस इलाके में कई बार, रेस्तरां और थियेटर हैं और सप्ताहांत होने की वजह से यहां काफी भीड़ थी। फ्रांसीसी राष्ट्रपति एमैनुएल मैक्रों ने कहा, 'फ्रांस ने एक बार फिर खून की कीमत चुकाई है। ' अभियोजकों ने प्रत्यक्षदर्शियों के हवाले से कहा कि हमलावर ने अल्लाहू अकबर कहा और फिर हमला करने लगा। उन्होंने कहा कि मामले की आतंकी जांच की जा रही है। पुलिस ने कहा कि इस शख्स ने पांच लोगों पर चाकू से हमला किया, जिनमें से एक की मौत हो गई। घायलों में से दो की हालत गंभीर है और सभी फिलहाल अस्पताल में भर्ती हैं। गृह मंत्री गेरार्ड कोलोम्ब ने एक ट्वीट में कहा, 'धीरज रखें, पुलिस की प्रतिक्रिया अच्छी थी जिसने हमलावर को मार गिराया। बड़े इलाके की घेराबंदी की गई है। ' इस बीच अमेरिका में एआईटीई निगरानी समूह के मुताबिक इस हमले की जिम्मेदारी इस्लामिक स्टेट ने ली है। एक सुरक्षा सूत्र ने बताया, 'पेरिस में चाकूबाजी के इस अभियान का हमलावर इस्लामिक स्टेट का एक सैनिक था और यह हमला इस्लामिक स्टेट पर हमले तेज करने के आह्वान की प्रतिक्रिया में किया गया है। '